På klubplan startede Hector sin karriere hos den lille klub SV Auersmacher i hjemstaten Saarland.I 2010 skiftede han til FC Köln. Han tilbragte de første par år på klubbens andethold, inden han fra sæsonen 2012-13 blev en del af førsteholdstruppen. Han debuterede 27. august 2012 i en ligakamp mod FC Erzgebirge Aue.  Landshold Hector står (pr. maj 2018) noteret for 34 kampe for det tyske landshold, som han debuterede for 14. november 2014 i en EM-kvalifikationskamp på hjemmebane mod Gibraltar. Han scorede sit første mål for holdet 29. marts 2016 i en venskabskamp mod Italien. Hector har repræsenteret Tyskland ved både EM 2016 i Frankrig, Confederations Cup 2017 i Rusland og VM 2018, også i Rusland.